wickkiey/tamil-wikipedia-chunked huggingface dataset:
# பேரூர்

**பேரூர்** (ஆங்கிலம்:Perur), இந்தியாவின் தமிழ்நாடு மாநிலத்திலுள்ள கோவை மாவட்டம், பேரூர் வட்டத்தின் நிர்வாகத் தலைமையிடமும், கோயம்புத்தூர் மாநகராட்சிக்குட்பட்ட பகுதியும் ஆகும். இதன் இருப்பிடம் பண்டைய வரலாற்றில் **ஆறைநாடு** என்னும் பகுதியில் இருந்தது. இவ்வூரில் பேரூர் பட்டீசுவரர் கோயில் உள்ளது.
# பேரூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 418&nbsp;மீட்டர் (1371&nbsp;அடி) உயரத்தில் இருக்கின்றது. பேரூர் நொய்யல் ஆற்றின் கரையில் அமைந்துள்ளது. பேரூரில் ஒரு ஏரி உள்ளது.
# பேரூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7937 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். பேரூர் மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 76%, பெண்களின் கல்வியறிவு 61% ஆகும். இது இந்திய தேசிய சராசரி கல்வியறிவான 59.5% விட கூடியதே. பேரூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
# பேரூர்

## பட்டீசுவரர் ஆலயம்

பேரூரில் புகழ்பெற்ற சிவன் கோவில் ஒன்றும் உள்ளது. சிவன், பட்டீசுவரனாகவும், பார்வதி பச்சை நாயகியாகவும் எழுந்தருளியுள்ள இந்தக் கோவில் நொய்யல் ஆற்றின் கரையில் அமைந்துள்ளது. கனகசபை மண்டபத்திலும், இதர மண்டபங்களிலும் அற்புதமான சிற்ப வேலைப்பாடுகள் காணத்தக்கவை. கோவிலுக்கு எதிரே குளம் ஒன்று உள்ளது. இக்கோவில் கி. மு. முதல் நூற்றாண்டு வாக்கில் கரிகால் சோழனால் கட்டப்பட்டிருக்கலாம் என்று கருதப்படுகிறது. மேலும் இக்கோவிலில் உள்ள கனகசபையில் உள்ள ஒரே கல்லால் ஆன சிலைகள் ஆறாம் நூற்றாண்டில் செதுக்கப்பட்டிருக்கின்றன.  
இவ்வூரில் தமிழ்க்கல்லூரி ஒன்றும் உள்ளது.
# பொள்ளாச்சி

**பொள்ளாச்சி** இந்தியாவின் தமிழ்நாடு மாநிலத்தில் அமைந்துள்ளது. கோயம்புத்தூர் மாவட்டத்தில் உள்ள பொள்ளாச்சி வட்டத்தில் நிர்வாகத் தலைமையிடமும், நகராட்சியும் ஆகும். இந்த சிறப்பு நிலை நகராட்சி 36 வார்டுகளை கொண்டுள்ளது. 1920 முதல் நகராட்சியாக செயல்பட்டு வருகிறது. பொள்ளாச்சி சட்டமன்றத் தொகுதி பொள்ளாச்சி மக்களவைத் தொகுதிக்கு உட்பட்டதாகும்.
# பொள்ளாச்சி

## பெயர்க்காரணம்

'பொருள் ஆட்சி', 'பொழில்வாய்ச்சி' என்று அழைக்கப்பட்ட ஊர் காலப்போக்கில் மருவி பொள்ளாச்சி என்று தற்பொழுது அழைக்கப்படுகிறது. சோழர் காலத்தில் இவ்வூர் முடிகொண்ட சோழநல்லூர் என்று அழைக்கப்பட்ட வளமான ஊராகும்.(இதற்க்குசான்றுகள் எதுவும் இல்லை)
# பொள்ளாச்சி

## பொள்ளாச்சி நகராட்சி

**'''பொள்ளாச்சி நகராட்சியைப் பற்றிய தகவல்கள்'''**  
| **பரப்பளவு** |  |
| --- | --- |
| 13.87 ச. கிமீ |  |
| 2011 கணக்கெடுப்பின்படி | 1,35,333 |
| பொள்ளாச்சி நகராட்சி |  |
| 36 வட்டங்கள் |  |
| வரி மற்றும் நிதிக் குழு |  |
| பணிக்குழு |  |
| திட்டக் குழு |  |
| நல்வாழ்வுக் குழு |  |
# பொள்ளாச்சி

## புவியியல்

கோயம்புத்தூர் மாவட்டத்தில், என்ற புவியியல் ஆள்கூறுகள் கொண்டு பொள்ளாச்சி அமைந்துள்ளது. கடல் மட்டத்தில் இருந்து இவ்வூர் சராசரியாக 293&nbsp;மீட்டர் (961&nbsp;அடி) உயரத்தில் இருக்கின்றது. பொள்ளாச்சியின் அருகே ஆழியாறு, ஆனைமலை, வால்பாறை மற்றும் குரங்கு நீர்வீழ்ச்சி போன்ற சுற்றுலாத் தலங்களும் உள்ளன. இவற்றின் அழகு, பார்ப்பவர் மனதைக் கொள்ளை கொள்ளும். நல்ல வெப்ப நிலை உள்ள இடம். இங்கிருந்து கேரளாவுக்கு 15 நிமிடங்களில் செல்ல முடியும்.
# பொள்ளாச்சி

## மக்கட்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும், 24,755 குடும்பங்களையும் கொண்ட இந்நகரத்தின் மக்கள்தொகை 1,35,333 ஆகும். அதில் 67,285 ஆண்களும், 68,048 பெண்களும் உள்ளனர். இந்நகரத்தின் எழுத்தறிவு 89.8% மற்றும் பாலின விகிதம் ஆண்களுக்கு, 1,012 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7732 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 9,531 மற்றும் 258 ஆகவுள்ளனர். மக்கள்தொகையில் இந்துக்கள் 83.84%, இசுலாமியர்கள் 11.76%, கிறித்தவர்கள் 4.24% மற்றும் பிறர் 0.17% ஆகவுள்ளனர்.
# பொள்ளாச்சி

## புகழ்பெற்றவர்கள்

- மயில்சாமி அண்ணாதுரை
- சி.சுப்பிரமணியம்
- சிற்பி பாலசுப்பிரமணியம்
- பொள்ளாச்சி நா. மகாலிங்கம்
- டாக்டர். என். கணேசன் (பொள்ளாச்சி - நாசா விண்மையம், ஹ்யூஸ்டன், அமெரிக்கா)
# பொள்ளாச்சி

## அருகில் உள்ள சுற்றுலாத் தலங்கள்

- ஆனைமலை மாசாணியம்மன் திருக்கோவில்
- பரம்பிக்குளம்
- ஆழியாறு அணை
- குரங்கு நீர்வீழ்ச்சி (அ) கவியருவி
- டாப் ஸ்லிப்
- இந்திரா காந்தி வன விலங்கு சரணாலயம்
- ௮ட்ட௧ட்டி
- ௧ாடம்பாறை
- அப்பா் ஆழியாறு ௮ணை
- வாட்டா் ஃபால்ஸ்
- பனி படரும் பகுதி
- டை௧ா் வேலி
- ஊமையாண்டி முட௧்கு
- வால்பாறை
- கருமலை
- முடீஸ்
- அக்காமலை புல்மேடு
# பொள்ளாச்சி

## சிறப்புகள்

### மாட்டுச் சந்தை

பொள்ளாச்சி பகுதி பல வகையான பொருள்களுக்குச் சிறப்புப் பெற்றது. அதில் மிகவும் சிறப்பு வாய்ந்தது மாட்டுச் சந்தையாகும். தென்தமிழகத்திலேயே மிகவும் பெரிய மாட்டுச் சந்தை பொள்ளாச்சியில் தான் உள்ளது. அதன் பரப்பளவு சுமார் ஒரு ஏக்கர். இந்தச் சந்தையில் இருந்துதான் கேரளா மற்றும் அதைச் சுற்றி உள்ள பகுதிகளுக்கு மாடுகள் கொண்டு செல்லப்படுகின்றன. தமிழகத்தின் பல பகுதியிலிருந்து பல வகையான மாடுகள் இங்கு விற்பனைக்கு வருகின்றன. இந்த மாடுகளில் பெரும்பகுதி இறைச்சிக்காகக் கேரளா கொண்டு செல்லப்படுகின்றன. இந்தச் சந்தை மாடுகளுக்கு மட்டும் அல்லாமல் ஆடுகள் விற்பனைக்கும் பெயர் பெற்றது.
# பொள்ளாச்சி

## சிறப்புகள்

### திரைப்பட படப்பிடிப்புகள்

பொள்ளச்சி தமிழ்த் திரையுலகின் பிரபல திரைப்படப் படப்பிடிப்பு தளமாக விளங்குகிறது. இதற்கு, இயற்கை எழில் கொஞ்சும் இயற்கையின் அழகும் சிறப்பான தட்பவெட்ப நிலையும் காரணமாக அமைகின்றன. வெளிப்புற படப்பிடிப்புகளுக்கு வெளிநாடுகளுக்குச் சென்று படம்பிடிப்பதை விட, மிக மிகக் குறைவான செலவிலேயே இங்கே படப்பிடிப்பை நடத்தி விடலாம் என்பது பொள்ளாச்சியின் மற்றொரு சிறப்பம்சம் ஆகும்.
# பொள்ளாச்சி

## சிறப்புகள்

### தென்னை பொருட்கள்

பொள்ளச்சியில் சிறப்பு வாய்ந்த மற்றொரு பொருள் கருப்பட்டி. இந்த பகுதியில் பெரும்பாலான இடங்களில் தென்னை மரங்களே காணப்படுகின்றன. இவற்றிலிருந்து கள் மற்றும் பதனி இறக்கப்படுகின்றன. இதனுடன் கருப்பட்டியும் தயாரிக்கப்படுகின்றது.
# பொள்ளாச்சி

## சிறப்புகள்

### சுற்றுலாத் தலங்கள்

தென்னை மரங்கள் இங்கு அதிகமாகக் காணப்படுவதால் இளநீர் மற்றும் தேங்காய்ப் பொருள்களுக்குப் பெயர் பெற்றுக் காணப்படுகின்றது. அமைதியான சுற்றுச் சுழலும் மிதமான தட்பவெட்ப நிலையும் இங்கு நிலவுவதால் இந்தப் பகுதி சிறந்த சுற்றுலாத் தலமாகவும் விளங்குகிறது. பொள்ளாச்சியின் அருகே இருக்கும் பெரிய அணைக்கட்டுகளும் சுற்றுலா பயணிகளை வெகுவாகக் கவருகிறது.  
**<big>கலைகள்</big>**  
சிக்காட்டம் எனும் கலை சிறப்புமிக்கதாகும். இந்த கலைக்குழுக்கள் பொள்ளாச்சி பகுதிகளில் மட்டுமே காணப்படும் தனிச்சிறப்புடையது.
# பொள்ளாச்சி

## போக்குவரத்து

தமிழகம் மட்டுமின்றி கேரளா செல்லவும் போக்குவரத்து பெரும்பாலும் பொள்ளாச்சி நகரை கடந்துதான் செல்ல வேண்டும். இதன் காரணமாக பொள்ளாச்சி மாநகரம் கடும் போக்குவரத்து நெரிசலில் சிக்கி தவிக்கின்றது. இதுவரை ஆட்சி செய்த ஆட்சியாளர்கள் சரியான திட்டங்கள் எதுவும் முறையாக செயல்படுத்தாததால் போக்குவரத்து பெரும் சவாலாகவே பொள்ளாச்சிக்கு இருக்கிறது. நியூ ஸ்கீம் காந்தி நால்ரோடு முதல் பாலக்காடு ரோடு வரை மேம்பாலம் அமைந்தால்தான் போக்குவரத்து சற்று குறைந்தபாடு இருக்கும். மேலும் பொள்ளாச்சியிலிருந்து மதுரை வரை தேசிய நெடுஞ்சாலையும் பாலக்காடு, கோயம்புத்தூர், தாராபுரம் உள்ளிட்ட நகரங்களுக்கு போக்குவரத்து சாலையும் உள்ளன.
# பொள்ளாச்சி

## பேருந்து நிலையங்கள்

பொள்ளாச்சி நகராட்சியில் இரண்டு பேருந்து நிலையங்கள் செயல்படுகிறது. அவை பழைய மற்றும் புதிய பேருந்து நிலையங்கள் உள்ளது.
# பொள்ளாச்சி

## பழைய பேருந்து நிலையம்

**பொள்ளாச்சி பழைய பேருந்து நிலையம்** : இங்கிருந்து தான் பிற மாவட்டங்களுக்கு பேருந்துகள் இயக்கப்படுகின்றன. இந்த பேருந்து நிலையத்தில் இருந்து கோயம்புத்தூர், கிணத்துக்கடவு, பெரிய நெகமம்(ம)சின்ன நெகமம், என். சந்திராபுரம் , வீதம்பட்டி , வீ.வேலூா், சுல்தான்பேட்டை , காமநாயக்கன் பாளையம், பல்லடம், திருப்பூர், அந்தியூர், கோபிசெட்டிபாளையம், சத்தியமங்கலம், கரடிவாவி, ஈரோடு, பெருந்துறை, ஊத்துக்குளி, சங்ககிரி, சேலம், கரூர், பெதப்பம்பட்டி, மூலனூர், சின்னதாராபுரம், திருச்சி, திருவரங்கம், மணப்பாறை, பழநி, உடுமலைப்பேட்டை, மடத்துக்குளம், மதுரை, திண்டுக்கல், ஒட்டன்சத்திரம், சங்கரன்கோவில், தேனி, காங்கேயம், செஞ்சேரிமலை, கொடுமுடி, முத்தூர், தாராபுரம், {கருமத்தம்பட்டி, அன்னூர் (வழி: காமநாயக்கன் பாளையம்)}, வெள்ளக்கோயில் என தமிழக முக்கிய பகுதிகளுக்கு பேருந்து போக்குவரத்து சேவை உள்ளது.
# பொள்ளாச்சி

## புதிய பேருந்து நிலையம்

**பொள்ளாச்சி புதிய பேருந்து நிலையம்** : பொள்ளாச்சி புறநகர் மற்றும் வெளி மாநில பேருந்துகள் இந்த பேருந்து நிலையத்தில் தான் அடங்கும். இங்கிருந்து பாலக்காடு, கோழிக்கோடு, கொல்லம், இடுக்கி, கண்ணூர், திருவனந்தபுரம், ஆலப்புழா, கொச்சி, திருச்சூர், குருவாயூர், கொல்லங்கோடு, ஆனைமலை, வால்பாறை, ஆழியாறு, பரம்பிக்குளம், என வெளி மாநில பேருந்தகள் ஏராளமாக உள்ளன. குறிப்பாக இந்த பேருந்து நிலையத்தில் தமிழ்நாடு அரசு போக்குவரத்து கழக பேருந்துகளை விட கேரள மாநில அரசு போக்குவரத்து கழக பேருந்துகள் தான் அதிகம். அதாவது மொத்த பேருந்து நிலையத்தில் 70% பேருந்துகள் கேரள மாநில அரசு பேருந்துகள் ஆகும். மேலும் பொள்ளாச்சி கிராமப்புறங்களுக்கு செல்லும் பேருந்துகள் மற்றும் நகரப் பேருந்துகள் இங்கிருந்து தான் இயக்கப்படுகின்றன.
# பொள்ளாச்சி

## பள்ளிகள்

- நகராட்சி ஆண்கள் மேல்நிலைப்பள்ளி
- நகராட்சி பெண்கள் மேல்நிலைப்பள்ளி
- நகராட்சி தொடக்கப்பள்ளிகள்,
- நகராட்சி நடுநிலைப்பள்ளிகள்,
- நகராட்சி உயர்நிலைப்பள்ளிகள்
- பல தனியார் பள்ளி கல்வி நிறுவனங்கள்.
# பொள்ளாச்சி

## கல்லூரிகள்

- என்.ஜி.எம் கல்வி நிறுவனங்கள்.
- பொள்ளாச்சி அரசு கலை மற்றும் அறிவியல் கல்லூரி
- ஸ்ரீ சரஸ்வதி தியாகராஜா கல்லூரி - திப்பம்பட்டி
# போளூர்

**போளூர்** (ஆங்கிலம்: Polur) இந்திய நாடு, தமிழ்நாடு மாநிலமான, திருவண்ணாமலை மாவட்டம், போளூர் வட்டத்தில் உள்ள நகராட்சி ஆகும். போளூர் நகராட்சி 18 வார்டுகள் கொண்டது. இது போளூர் (சட்டமன்றத் தொகுதி)க்கும் மற்றும் ஆரணி மக்களவைத் தொகுதிக்கு உட்பட்டதாகும்.  
இப்பேரூராட்சி திருவண்ணாமலை மாவட்டத்தில் மத்தியப் பகுதியில் அமைந்துள்ளது. இங்கு விவசாயம் முக்கிய பிரதானத் தொழிலாக உள்ளது. இந்த நகரம் ஆரணி - செங்கம் மாநில நெடுஞ்சாலை SH237 மற்றும் வேலூர் - தூத்துக்குடி தேசிய நெடுஞ்சாலை NH38 மற்றும் போளூர் - வந்தவாசி - செய்யூர் SH115 மாநில நெடுஞ்சாலை ஆகிய சாலைகளை இணைக்கும் இடத்தில் அமைந்துள்ளது. இந்த நகரம் ஆன்மீக நகரான திருவண்ணாமலைக்கும், பட்டு நகரான ஆரணிக்கும் அருகாமையில் அமைந்துள்ளது.
# போளூர்

## போளூர் நகரம் உருவாக்கம்

- பல்லவர்கள் ஆட்சிக்கு முன் சென்னை, வேலூர், திருவண்ணாமலை, காஞ்சிபுரம், செங்கல்பட்டு, திருப்பத்தூர், இராணிப்பேட்டை மற்றும் திருவள்ளூர் ஆகிய தற்கால மாவட்டங்களை உள்ளடக்கிய தொண்டை மண்டலத்தின் முக்கிய நகராக போளூர் விளங்கியது.
- சம்புவராயர்கள் படைவீட்டை தலைமையிடமாகக் கொண்டு திருவண்ணாமலை, ஆரணி, வந்தவாசி, போளூர் ஆகிய பகுதிகளை ஆட்சி செய்தனர்.
- 1989க்கு முன் வட ஆற்காடு மாவட்டமாக இருந்த காலக் கட்டத்தில் போளூர் நகரமாக விளங்கியது.  
- போளூர் தொகுதி 1951 ஆம் ஆண்டு உருவாக்கப்பட்டது. இந்த தொகுதி முதல் தேர்தலை 1951 ஆம் ஆண்டு சந்தித்தது.  
- திருவண்ணாமலை மாவட்டத்தில் உள்ள 12 வட்டங்களில் போளூர் வட்டமும் ஒன்றாகும். இந்த வட்டத்தில் 111 வருவாய் கிராமங்களும், 2,51,655 மக்கள் தொகையும் கொண்டது. இந்த வட்டத்தில் போளூர் பேரூராட்சி மற்றும் போளூர் ஊராட்சி ஒன்றியம் ஆகியவை அமைந்துள்ளன. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.  
- 1989 ஆம் ஆண்டு வட ஆற்காடு மாவட்டத்திலிருந்து திருவண்ணாமலை மாவட்டம் மற்றும் வேலூர் மாவட்டம் என இரண்டாகப் பிரிக்கப்பட்டது. இந்த போளூர் பேரூராட்சி, போளூர் வட்டம் மற்றும் போளூர் (சட்டமன்றத் தொகுதி) ஆகிய பகுதிகள் திருவண்ணாமலை மாவட்டத்துடன் இணைக்கப்பட்டது.  
- 2016 ஆம் ஆண்டு வரை திருவண்ணாமலை வருவாய் கோட்டத்தின் கீழ் செயல்பட்டு வந்தது. அதன் பின்னர் 2016 ஆம் ஆண்டு முதல் இன்று வரை ஆரணி வருவாய் கோட்டத்தின் கீழ் இந்த நகரம் மாற்றப்பட்டது.  
- அதேபோல் போளூர் (சட்டமன்றத் தொகுதி) 2007 ஆம் ஆண்டு வந்தவாசி மக்களவைத் தொகுதியின் ஓர் அங்கமாக இருந்து வந்தது. தற்போது தொகுதி மறுசீரமைப்பு காரணமாக வந்தவாசி மக்களவைத் தொகுதி நீக்கப்பட்டு, அதற்கு பதிலாக 2008 ஆம் ஆண்டு முதல் இன்று வரை ஆரணி மக்களவைத் தொகுதி உருவாக்கப்பட்டு, அந்த மக்களவைத் தொகுதியின் அங்கமாக போளூர் (சட்டமன்றத் தொகுதி) உள்ளது.  
- போளூர் வட்டம், திருவண்ணாமலை வட்டாரப் போக்குவரத்து அலுவலகத்தின் TN25 கீழ் இயங்கி வந்தது. பின்னர் 2017 ஆம் ஆண்டு செய்த மறுசீரமைப்பு காரணமாக ஆரணி வட்டாரப் போக்குவரத்து அலுவலகம் உருவாக்கப்பட்டது (TN97).பின்னர் போளூர் வட்டம் இந்த ஆரணி வட்டாரப் போக்குவரத்து அலுவலகத்தின் கீழ் இயங்கி வருகிறது .  
- திருவண்ணாமலை மாவட்டத்தில் போளூர் தனி கல்வி மாவட்டம் ஆகும். இந்த கல்வி மாவட்டத்தை 2019 ஆம் ஆண்டு உருவாக்கப்பட்டது.  
- போளூர் பேரூராட்சியினாது 1946 ஆம் ஆண்டு இரண்டாம் நிலை பேரூராட்சியாக உருவாக்கப்பட்டது.  
- 1969 ஆம் ஆண்டு தேர்வுநிலை பேரூராட்சியாக தரம் உயர்த்தப்பட்டு 2012 ஆம் ஆண்டு சிறப்பு நிலை பேரூராட்சியாக செயல்பட்டு வருகிறது. இந்த நகரம் நகராட்சி அந்தஸ்து தகுதி இருந்தும் நகராட்சியாக மாற்றபடாமல் உள்ளது. விவசாயம் பிரதான தொழிலாக உள்ளது. இது போளூர் தாலுக்காவின் தலைமையிடமாக உள்ளது. தினசரி தொழில் நிமத்தமாக இப்பேரூராட்சிக்கு சுமார் 50000க்கும் மேற்பட்ட மக்கள் இங்கு வந்து செல்கின்றனர். போளூர் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# போளூர்

## பெயர்க்காரணம்

**பொருளூர்** என்ற சொல் காலப்போக்கில் போளூர் என மாறியது. பொருளூர் என்பது செல்வத்தின் இடம் என்று பொருள். இது தற்போது போளூர் என்று அழைக்கப்படுகிறது. . இங்கிருந்து திருவண்ணாமலை மற்றும் ஆரணி நகரை அரைமணி நேரத்திலும் மற்றும் வேலூருக்கு வெறும் ஒரு மணி நேரத்தில் அடையலாம். அதற்கு உண்டான பேருந்து வசதிகளும் அடிக்கடி உள்ளது.
# போளூர்

## அமைவிடம்

கடலூர் - திருவண்ணாமலை - வேலூர் - சித்தூர் வழித்தடத்தில் அமைந்த போளூர் நகரத்திற்கு தெற்கே திருவண்ணாமலை 38 கி.மீ.; வடக்கே வேலூர் 52 கி.மீ.; தென்கிழக்கே ஆரணி 29 கி.மீ.; கிழக்கே சேத்துப்பட்டு 28 கி.மீ. மற்றும் மேற்கே சமுனாமரத்தூர் 48 கி.மீ. தொலைவில் உள்ளன. தமிழகத்தின் தலைநகரான சென்னைக்கு 171 கி.மீ. தொலைவிலும் அமைந்துள்ளது.
# போளூர்

## பேரூராட்சியின் அமைப்பு

12.58 ச.கி.மீ. பரப்பும், 18 பேரூராட்சி மன்ற உறுப்பினரகளையும், 86 தெருக்களையும் கொண்ட இப்பேரூராட்சி போளூர் (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டது.
# போளூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 13,706 வீடுகளும், போளூர் நகர மக்கள் தொகை 55274 மக்கள்தொகையும் கொண்டது. இவற்றில் ஆண்கள் 25637 பேரும், பெண்கள் 29637 பேரும் உள்ளன. மேலும் இப்பேரூராட்சியின் எழுத்தறிவு 82.87% மற்றும் பாலின விகிதம் 1,000 ஆண்களுக்கு, 1029 பெண்கள் வீதம் உள்ளனர்.  
- 1951&nbsp;– 2001
- 2011 கடல் மட்டத்தில் இருந்து இவ்வூர் சராசரியாக 171&nbsp;மீட்டர் (561&nbsp;அடி) உயரத்தில் இருக்கின்றது. இவ்வூரானது கடலூர் - திருவண்ணாமலை - வேலூர் - சித்தூர் தேசிய நெடுஞ்சாலையில் அமைந்துள்ளது.
# போளூர்

## பொருளாதாரம்

2011 ஆம் ஆண்டு இந்திய மக்கள்தொகை கணக்கெடுப்பின் படி, போளூர் நகர தொழிலாளர் பங்கு விகிதம் 35.50% ஆகும். போளூர் வட்டத்தின் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும், சேவைத்துறை நடவடிக்கைகளில் வளர்ச்சி குறைவாகவே கொண்டுள்ளது. அரிசி தொழிற்சாலை, பட்டுப்புடவை, விவசாய வணிகத்தொழில் மற்றும் நகரைச் சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்புகள் கிடைக்கின்றன. தொழிலாளர்களில் சுமார் 50 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 10 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 50 சதவீதமும் பெண்களின் பங்கு 20 சதவீதமாகவும் கணக்கிடப்பட்டுள்ளது. அதுமட்டுமில்லாமல் அன்றாட வேலைக்காக சென்னை, பெங்களூரு, கோயம்புத்தூர், திருப்பூர், சேலம், திருச்சி போன்ற இடங்களுக்கு இங்குள்ள மக்கள் இடம்பெயர்ந்து வேலை செய்கின்றனர்.
# போளூர்

## சிறப்புகள்

போளுரின் மலையில் உள்ள கோயிலின் சிறப்பே போளுரின் சிறப்பாக அமைகிறது. இது சவ்வாது மலையின் அடிவாரத்தில் அமைந்துள்ளது. திருவண்ணாமலைக்கு, வேலூர் மற்றும் ஆரணியிலிருந்து வர வேண்டுமானால் போளூர் வழியாகதான் வர வேண்டும். போளுரின் அமைவிடம் வட தமிழகம் ஆகும். போளூரில் விட்டோபா சுவாமிகள் மடம் உள்ளது. இது விட்டோபா சுவாமிகளின் ஜீவசமாதி அமைந்துள்ள இடமாகும். அதன் அருகில் போலாட்சி அம்மன் கோவில் உள்ளது. போளூர் மலையில் லட்சுமி நரசிம்ம பெருமாள் சன்னதி அமைந்துள்ளது.  
இது சுயம்பு வடிவம் ஆனது.
# போளூர்

## நிர்வாகம் மற்றும் அரசியல்

இந்நகரம் சிறப்பு நிலை பேரூராட்சியாக தரம் உயர்த்தப்பட்டு இன்று வரை செயல்பட்டு வருகிறது. போளூர் நகரம், தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை பேரூராட்சியாகும். இந்த பேரூராட்சியில் மொத்தம் 18 வார்டுகள் உள்ளன. இந்த நகரை போளூர் பேரூராட்சியின் நிர்வாகம் மூலம் தூய்மைப்படுத்துகிறது.  
| **பேரூராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்றத் தொகுதி | போளூர் (சட்டமன்றத் தொகுதி) |  |
| போளூர் சட்டமன்ற உறுப்பினர் | '''திரு.அக்ரி.கிருஷ்ணமூர்த்தி |  |
| மக்களவைத் தொகுதி | ஆரணி மக்களவைத் தொகுதி |  |
| ஆரணி மக்களவை உறுப்பினர் | **திரு.எம்.கே. விஷ்ணு பிரசாத்** | } |
# போளூர்

## நிர்வாகம் மற்றும் அரசியல்

### அரசியல்

- தமிழ்நாட்டில் உள்ள 234 சட்டமன்றத் தொகுதிகளில் போளூர் தொகுதி ஒன்றாகும். போளூர் பேரூராட்சியானது, போளூர் சட்டமன்றத் தொகுதிக்கும் மற்றும் ஆரணி மக்களவைத் தொகுதிக்கும் உட்பட்டதாகும்.  
- 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை அண்ணா திராவிட முன்னேற்றக் கழகத்தை (அதிமுக) சேர்ந்த திரு. அக்ரி.கிருஷ்ணமூர்த்தி அவர்கள் வென்றார்.
# போளூர்

## நிர்வாகம் மற்றும் அரசியல்

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் போளூர் வட்டமும் ஒன்றாகும். இந்த வட்டத்தில் 111 வருவாய் கிராமங்களும், 2,51,655 மக்கள் தொகையும் கொண்டது. இந்த வட்டத்தில் போளூர் பேரூராட்சி மற்றும் போளூர் ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.
# போளூர்

## போக்குவரத்து

### சாலை வசதிகள்

போளூர் நகரைப் பொறுத்தவரை கடலூர், விழுப்புரம், திருக்கோவிலூர், திருவண்ணாமலை, மற்றும் சித்தூர், திருப்பதி, வேலூர், குடியாத்தம், மங்களூர் ஆகிய நகரங்களை இணைக்கும்**தேசிய நெடுஞ்சாலை 38 உம்** மற்றும் **மாநில நெடுஞ்சாலை 9 உம்** இந்நகரின் வழியாகச் செல்கின்றன. அதுமட்டுமின்றி, செங்கம், சேலம் , மற்றும் ஆரணி, ஆற்காடு, காஞ்சிபுரம் ஆகிய நகரங்களை இணைக்கும் **மாநில நெடுஞ்சாலை 237** சாலையும், மாநில நெடுஞ்சாலை 215 மூலம் சமுனாமரத்தூர், ஆம்பூர், வாணியம்பாடி இணைக்கும் வகையிலும் மற்றும் சேத்துப்பட்டு, வந்தவாசி, செய்யூர் மற்றும் சென்னை நகரை இணைக்கும் **மாநில நெடுஞ்சாலை 115 உம்** இந்நகரின் வழியாகச் செல்கின்றன.  
- **மாநில நெடுஞ்சாலை NH38** - தூத்துக்குடி - கோவில்பட்டி - மதுரை - திருச்சி - விழுப்புரம் - திருக்கோவிலூர் - திருவண்ணாமலை - வேலூர் சாலை
- **மாநில நெடுஞ்சாலை SH9** - கடலூர் - பண்ருட்டி - திருக்கோவிலூர் - திருவண்ணாமலை - போளூர் - வேலூர் - சித்தூர்
- **மாநில நெடுஞ்சாலை SH237** - செங்கம் - புதுப்பாளையம் - போளூர் - களம்பூர் - ஆரணி சாலை
- **மாநில நெடுஞ்சாலை SH115** - போளூர் - சேத்துப்பட்டு - வந்தவாசி - மேல்மருவத்தூர் - செய்யூர் சாலை
- **மாநில நெடுஞ்சாலை SH215** - வாணியம்பாடி - ஆலங்காயம் - சமுனாமரத்தூர் - அத்திமூர் - போளூர் சாலை
- **மாவட்ட சாலை** - போளூர் - கட்டிப்பூண்டி - துரிஞ்சிகுப்பம் சாலை
- **மாவட்ட சாலை** - போளூர் - தேவிகாபுரம்- அவலூர்பேட்டை சாலை  
ஆகிய சாலைகள் போளூர் நகரத்தை இணைக்கும் முக்கிய சாலைகளாகும்.
# போளூர்

## போக்குவரத்து

### பேருந்து சேவைகள்

போளூர் நகரத்தில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது. இப்பேருந்து நிலையத்திலிருந்து நகரப் பேருந்துகள் மற்றும் வெளியூர் செல்லும் பேருந்துகள் இயக்கப்படுகின்றன. இந்த உள்ளூர் பேருந்து சேவைகளை தமிழ்நாடு மாநில போக்குவரத்துக் கழகத்தின் விழுப்புரம் பிரிவு வழங்குகிறது. அதுமட்டுமின்றி, 30 கி.மீ. தொலைவுள்ள புறநகர் பகுதிகளை இணைக்கும் வகையில் நகரப்பேருந்து சேவைகளும் மற்றும் ஆரணி , கண்ணமங்கலம், புதுப்பாளையம், சேத்துப்பட்டு, திருவண்ணாமலை, கலசப்பாக்கம் மற்றும் அவலூர்பேட்டை உடனும் இணைக்கப்பட்டுள்ளன. இங்கிருந்து மாவட்ட தலைநகரம் திருவண்ணாமலை செல்லவேண்டும் என்றால் ** தேசிய நெடுஞ்சாலை 38 ** வழியாக தான் செல்லமுடியும்.  
போளூரிலிருந்து, வேலூர், கண்ணமங்கலம், திருவண்ணாமலை, ஆரணி, சென்னை, சேத்துப்பட்டு மற்றும் வந்தவாசி ஆகிய நகரங்களுக்கு அதிகப்படியான பேருந்து சேவைகள் உள்ளன.
| சென்னைக்கு | ***தடம் எண்-204** ➡️ களம்பூர், ஆரணி, ஆற்காடு, பூந்தமல்லி வழியாக செல்லும் பேருந்துகள்
***தடம் எண்-148** ➡️ சேத்துப்பட்டு, வந்தவாசி, உத்திரமேரூர், பெருங்களத்தூர் வழியாக செல்லும் பேருந்துகள் |  |
| --- | --- | --- |
| ஆரணி மார்க்கமாக | ஆரணி, ஆற்காடு, வாலாஜா, இராணிப்பேட்டை, திருத்தணி, சென்னை, பூவிருந்தவல்லி, செய்யாறு, காஞ்சிபுரம், வந்தவாசி, செல்லும் பேருந்துகள் |  |
| திருவண்ணாமலை மார்க்கமாக | திருவண்ணாமலை, செங்கம், சேலம், கோயம்புத்தூர், திருப்பூர், ஈரோடு, பெங்களூரு, கிருஷ்ணகிரி, ஒசூர், கடலூர், புதுச்சேரி, விழுப்புரம், ஆத்தூர், விருத்தாசலம், திட்டக்குடி, உளுந்தூர்பேட்டை, மதுரை, சிதம்பரம், பண்ருட்டி, கள்ளக்குறிச்சி, திருக்கோவிலூர், அரியலூர், கும்பகோணம், தஞ்சாவூர், நெய்வேலி, செங்கம், சாத்தனூர் அணை, தானிப்பாடி செல்லும் பேருந்துகள் |  |
| கண்ணமங்கலம் மார்க்கமாக | படவேடு, வேலூர், குடியாத்தம், பேர்ணாம்பட்டு, சித்தூர், திருப்பதி, ஆற்காடு காளஹஸ்தி செல்லும் பேருந்துகள் |  |
| சேத்துப்பட்டு மார்க்கமாக | சேத்துப்பட்டு,வந்தவாசி, செய்யூர், மேல்மருவத்தூர், செங்கல்பட்டு, தாம்பரம், சென்னை செல்லும் பேருந்துகள் |  |
| புதுப்பாளையம் மார்க்கமாக | புதுப்பாளையம், செங்கம், ஆதமங்கலம்புதூர், சாத்தனூர் அணை, மேல்சோழங்குப்பம் செல்லும் பேருந்துகள் |  |
| அத்திமூர் மார்க்கமாக | அத்திமூர், சமுனாமரத்தூர், அமிர்தி, வேலூர், ஆம்பூர், வாணியம்பாடி செல்லும் பேருந்துகள் |  |
| குண்ணத்தூர் மார்க்கமாக | பொத்தரை, ஆத்துவாம்பாடி, துரிஞ்சிகுப்பம் செல்லும் பேருந்துகள் | } |
# போளூர்

## போக்குவரத்து

### இரயில் போக்குவரத்து

போளூரில் ஒரு இரயில் நிலையமும் உள்ளது. புதுச்சேரி - விழுப்புரம் - திருவண்ணாமலை - போளூர் - ஆரணி ரோடு - வேலூர்-காட்பாடி - திருப்பதி வரை நீட்டிக்கப்பட்டுள்ளது. இங்கு தினசரி மற்றும் வாரந்திர இரயில்கள் மற்றும் அனைத்து இரயில்களும் இந்த போளூர் இரயில் நிலையத்தில் நின்று செல்லும்.  
| வண்டியின் பெயர் | வண்டி எண் | புறப்படும் இடம் | சேருமிடம் |  |
| --- | --- | --- | --- | --- |
| திருப்பதி விழுப்புரம் பயணிகள் வண்டி | 56885 | திருப்பதி | விழுப்புரம் |  |
| விழுப்புரம்- காரக்பூர் விரைவு வண்டி | 22603 | விழுப்புரம் | திருப்பதி |  |
| விழுப்புரம் காட்பாடி பயணிகள் வண்டி | 56886 | விழுப்புரம் | காட்பாடி |  |
| காட்பாடி விழுப்புரம் பயணிகள் வண்டி | 56881 | காட்பாடி | விழுப்புரம் |  |
| விழுப்புரம்-திருப்பதி | 56882 | விழுப்புரம் | திருப்பதி |  |
| காட்பாடி-விழுப்புரம் | 56883 | காட்பாடி | விழுப்புரம் |  |
| சாலுக்யா விரைவு வண்டி | 11005 | மும்பை தாதர் சென்ட்ரல் | புதுச்சேரி |  |
| சாலுக்யா விரைவு வண்டி | 11006 | புதுச்சேரி | மும்பை | } |
# பொன்னமராவதி

**பொன்னமராவதி** (ஆங்கிலம்:Ponnamaravathi), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், பொன்னமராவதி வட்டம், பொன்னமராவதி ஊராட்சி ஒன்றியத்தில் அமைந்த பேரூராட்சி ஆகும். பொன்னம்மராவதி நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது. பொன்னமராவதியை நகராட்சியாக தரம் உயர்த்த மக்கள் கோரிக்கை வைத்துள்ளனர்.
# பொன்னமராவதி

## அமைவிடம்

பொன்னமராவதியின் பேரூராட்சியின் கிழக்கில் புதுக்கோட்டை 40 கி.மீ., மேற்கில் மதுரை 85 கி.மீ., வடக்கில் திருச்சி 80 கி.மீ.; தெற்கில் சிவகங்கை 61 கி.மீ. தொலைவில் உள்ளது.
# பொன்னமராவதி

## பேரூராட்சியின் அமைப்பு

8.60 ச.கி.மீ. பரப்பும், 15 வார்டுகளும், 164 தெருக்களும் கொண்ட இப்பேரூராட்சி திருமயம் (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.
# பொன்னமராவதி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3380 வீடுகளும், 12,676 மக்கள்தொகையும் கொண்டது.
# பொன்னமராவதி

## புவியியல்

பொன்னமராவதி தாலுகாவின் மேற்கில் சிங்கம்புணரி மற்றும் மேலூர் தாலுகாக்களும், தெற்கில் திருப்பத்தூர் தாலுகாவும் அமைந்துள்ளன. புதுக்கோட்டை, நத்தம், காரைக்குடி மற்றும் சிவகங்கை ஆகிய நகரங்கள் பொன்னமராவதிக்கு அருகில் அமைந்துள்ளன. இது புதுக்கோட்டை மற்றும் சிவகங்கை மாவட்டங்களின் எல்லையில் அமைந்துள்ளது.
# பொன்னமராவதி

## காலநிலை

கோடையில் இதன் வெப்பநிலை 30&nbsp;°C முதல் 42&nbsp;°C வரை ஆகும். ஜனவரி முதல் மே வரையிலான சராசரி வெப்பநிலை முறையே 27&nbsp;°C, 27&nbsp;°C, 30&nbsp;°C, 33&nbsp;°C மற்றும் 34&nbsp;°C ஆகும்.
# பொன்னமராவதி

## பிரசித்திபெற்ற இடங்கள்

திருமயம் சட்டமன்ற தொகுதிக்கு உட்பட்ட பொன்னமராவதி அருகில் உள்ள வேந்தன்பட்டி,தேனீமலை, குமாரபட்டி போன்ற ஊர்களில் வருடாந்திரம் தை மாதத்தில் ஏறுதழுவல் (ஜல்லிக்கட்டு) நடைபெறுவது வழக்கம். இவ்விழாவினை காண மாவட்டத்தின் பல இடங்களில் இருந்து மக்கள் இங்கு வருகிறார்கள். புதுக்கோட்டையிலிருந்து 30 கி.மீ தொலைவிலும், திருமயத்திலிருந்து 24 கி.மீ தொலைவிலும் வேந்தன்பட்டி உள்ளது. கட்டபொம்மு, ஊமைத்துரை தங்கியிருந்த ஊர் வேந்தன்பட்டி அருகில் உள்ள குமாரபட்டியாக மருவிய குமாரமங்கலம்.
# பூலாம்பட்டி

**பூலாம்பட்டி** (ஆங்கிலம்:**Poolampatti**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தின் எடப்பாடி வட்டத்தில் இருக்கும் ஒரு பேரூராட்சி ஆகும்.
# பூலாம்பட்டி

## அமைவிடம்

எடப்பாடி வட்டத்தில் உள்ள பூலாம்பட்டி பேரூராட்சி, சேலத்திலிருந்து 49 கி.மீ.. தொலைவில் உள்ளது. குட்டி கேரளா என்று அழைக்கப்படுகிறாது இதனருகே அமைந்த தொடருந்து நிலையம் 22 கி.மீ.. தொலைவில் உள்ள மேட்டூர் அணையில் உள்ளது. இதன் கிழக்கே எடப்பாடி 12 கி.மீ..; மேற்கே நெருஞ்சிப்பேட்டை 6 கி.மீ..; வடக்கே மேட்டூர் 17 கி.மீ..; தெற்கே சங்ககிரி 27 கி.மீ.. தொலைவில் உள்ளது.
# பூலாம்பட்டி

## பேரூராட்சியின் அமைப்பு

8 ச.கி.மீ.. பரப்பும், 15 பேரூராட்சி மன்ற உறுப்பினர்களையும், 38 தெருக்களையும் கொண்ட இப்பேரூராட்சி எடப்பாடி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.
# பூலாம்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,698 குடும்பங்களும், 9,477 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 67.25% மற்றும் பாலின விகிதம் ஆயிரம் ஆண்களுக்கு, 987 பெண்கள் வீதம் உள்ளனர்.
# பூலாம்பட்டி

## தொழில்

காவிரியின் கரையில் அமைந்திருப்பதால் இந்த கிராமம் பெரிதும் விவசாயத்தையே நம்பியுள்ளது. கரும்பு, நெல், வாழை, மஞ்சள் போன்ற நன்செய் பயிர்கள் அதிகம் விளைகின்றன. பூலாம்பட்டி அருகில் உள்ள தடுப்பணை மூலம் ஆற்றில் விவசாயத்திற்குத் தண்ணீர் தேக்கப்படுகிறது.வெகு சிறிய அளவில் மீன்பிடிப்பும் நடைபெறுகிறது. சில மீனவர்கள் பயணிகளை ஆற்றில் படகு சவாரி அழைத்துச் சென்றும் சம்பாதிக்கின்றனர்.
# பூலாம்பட்டி

## படகு போக்குவரத்து

பூலாம்பட்டியானது மேட்டூர் அணையின் நீர்தேக்கப் பகுதியை ஒட்டி உள்ளது. இங்கிருந்து காவிரி ஆற்றைக் கடந்து அக்கரை செல்ல படகு துறை உள்ளது. இந்த படகு துறையில் இருந்து ஈரோடு மாவட்டம், நெருஞ்சிப்பேட்டைக்கு விசைப்படகு போக்குவரத்து உள்ளது.
# பூவிருந்தவல்லி

**பூவிருந்தவல்லி** (ஆங்கிலம்:Poonamallee), அல்லது **பூந்தமல்லி** என்பது இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் உள்ள பூந்தமல்லி வட்டத்தில் அமைந்துள்ள ஒரு தேர்வு நிலை நகராட்சியாகும். இந்த நகராட்சியானது 2024 ஆம் ஆண்டு ஆவடி மாநகராட்சியுடன் இணைக்கப்பட்டது. இது சென்னையின் ஒரு புறநகர் பகுதியாகவும் உள்ளது. இது சென்னை கோயம்பேடு புறநகர் பேருந்து நிலையத்திலிருந்து சுமார் 15 கி.மீ. தொலைவில் அமைந்துள்ளது. 'புஷ்பகிரிமங்கலம்' என்ற மற்றொரு பெயரும் இவ்வூருக்கு உண்டு. பூந்தமல்லி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. பூந்தமல்லி சட்டமன்றத் தொகுதியானது திருவள்ளூர் மக்களவைத் தொகுதிக்கு உட்பட்டதாகும்.
# பூவிருந்தவல்லி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 25&nbsp;மீட்டர் (82&nbsp;அடி) உயரத்தில் இருக்கின்றது.
# பூவிருந்தவல்லி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி, 6,59,922 மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். பூந்தமல்லி மக்களின் சராசரி கல்வியறிவு 77% ஆகும்; இதில் ஆண்களின் கல்வியறிவு 83%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விடக் கூடியது. பூந்தமல்லி மக்கள் தொகையில் 11% ஆறு வயதுக்குட்பட்டோர் ஆவர்.
# பொத்தனூர்

**பொத்தனூர்** (ஆங்கிலம்:**Pothanur**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் பரமத்தி-வேலூர் வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சியின் முக்கிய விளைபொருட்கள், வெற்றிலை, வாழை, கோரைபுற்கள், கரும்பு ஆகும். மக்கள் அதிகம் பேர் விவசாயிகள். இதனருகில் புகழூர் (காகித ஆலை) மற்றும் தொடருந்து நிலையம் உள்ளது. கந்தசாமி கவுண்டர் கலைக்கல்லூரி இப்பேரூராட்சியில் உள்ளது.
# பொத்தனூர்

## அமைவிடம்

நாமக்கல் - சேலம் செல்லும் நெடுஞ்சாலையில், நாமக்கல்லிருந்து 30 கிலோ மீட்டர் தொலைவில் பொத்தனூர் பேரூராட்சி உள்ளது. இதன் அருகில் அமைந்த தொடருந்து நிலையம் 10 கி.மீ. தொலைவில் உள்ள புகலூரில் உள்ளது.
# பொத்தனூர்

## பேரூராட்சியின் அமைப்பு

8 சகி.மீ. பரப்பும், 15 பேரூராட்சி மன்ற உறுப்பினர்களையும், 40 தெருக்களையும் கொண்ட இப்பேரூராட்சி பரமத்தி-வேலூர் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# பொத்தனூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,147 வீடுகளும், 18,455 மக்கள்தொகையும் கொண்டது. இந்த ஊரில் சோழிய வெள்ளாளர் சமுதாயத்தினர் அதிகமாக வாழ்கின்றனர் ,
# பொத்தனூர்

## வரலாறு

சங்க காலப் புலவர் *குன்றூர் கிழார் மகனார்* என்பவர் இவ்வூரைப் *போந்தை* என்று குறிப்பிடுகிறார். இவ்வூர் காவிரியாற்றின் வடகரையில் பரமத்தி வேலூருக்கு மேற்கில் உள்ளது. இவ்வூரின் நெல்வளத்தையும், செல்வ வளத்தையும் பாடல் பெரிதுபடுத்திப் பேசுகிறது. இவ்வூரில் சங்க காலத்தில் வாழ்ந்த பெருமகன் *நெடுவேள் ஆதன்.* இவ்வூரில் *ஓரெயில்* என்று போற்றப்பட்ட கோட்டையில் இந்த ஆதன் வாழ்ந்துவந்தான். வேம்பு, ஆர், போந்தை மாலை சூடிய மூவேந்தர் ஆயினும் இவனைப் பணிந்து பெண் கேட்க வேண்டுமாம்.
# புதுக்கடை (தமிழ்நாடு)

**புதுக்கடை** (ஆங்கிலம்:Pudukadai), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், விளவங்கோடு வட்டத்தில் இருக்கும் ஒரு பேரூராட்சி ஆகும்.
# புதுக்கடை (தமிழ்நாடு)

## அமைவிடம்

கன்னியாகுமரியிலிருந்து 36 கி.மீ. தொலைவில் உள்ள புதுக்கடை பேரூராட்சிக்கு அருகமைந்த தொடருந்து நிலையம் 8 கி.மீ. தொலைவில் உள்ள மார்த்தாண்டம் ஆகும்.  
இதன் கிழக்கில் மார்த்தாண்டம் 8 கி.மீ.; மேற்கில் நித்திரைவிளை 2 கி.மீ.; வடக்கில் களியக்காவிளை 6 கி.மீ.; தெற்கில் கருங்கல் 8 கி.மீ. தொலைவில் உள்ளன.
# புதுக்கடை (தமிழ்நாடு)

## பேரூராட்சியின் அமைப்பு

1.89 ச.கி.மீ. பரப்பும், 15 வார்டுகளும், 52 தெருக்களும் கொண்ட இப்பேரூராட்சி, கிள்ளியூர் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# புதுக்கடை (தமிழ்நாடு)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 2,537 வீடுகளும், 9,909 மக்கள்தொகையும் கொண்டது.
# புதுப்பாளையம்

**புதுப்பாளையம்** (ஆங்கிலம்:**Pudupalayam**), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தின் செங்கம் வட்டத்தில் இருக்கும் ஒரு பேரூராட்சி ஆகும். மேலும் இங்கு புதுப்பாளையம் ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது.
# புதுப்பாளையம்

## அமைவிடம்

புதுப்பாளையம் பேரூராட்சிக்கு கிழக்கில் திருவண்ணாமலை 34 கி.மீ. மற்றும் ஆரணி 62கி.மீ ; மேற்கில் திருப்பத்தூர் 45 கி.மீ.; வடக்கில் வேலூர் 90 கி.மீ. மற்றும் தெற்கில் திருக்கோவிலூர் 70 கி.மீ. தொலைவில் உள்ளது.
# புதுப்பாளையம்

## பேரூராட்சியின் அமைப்பு

15.6 ச.கி.மீ. பரப்பும் , 12 பேரூராட்சி மன்ற உறுப்பினரகளையும், 124 தெருக்களையும் கொண்ட இப்பேரூராட்சி கலசப்பாக்கம் (சட்டமன்றத் தொகுதி)க்கும் திருவண்ணாமலை மக்களவைத் தொகுதிக்கும் உட்பட்டதாகும்.
# புதுப்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,591 வீடுகளும், 11,382 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 71.63% மற்றும் பாலின விகிதம் 1,000 ஆண்களுக்கு, 1030 பெண்கள் வீதம் உள்ளனர்.
# சி. புதுப்பட்டி

**சி. புதுப்பட்டி** (ஆங்கிலம்:**C. Pudupatti**), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு பேரூராட்சி ஆகும். இது தேனியிலிருந்து 35 கி.மீ. தொலைவில் உள்ளது. இங்கு திராட்சை, தென்னை, வாழை ஆகியவை முக்கிய பயிராகும்.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சியின் மக்கள்தொகை 11,511 ஆகும்.
இது 16.98 சகி.மீ. பரப்பும், 15 வார்டுகளும், 48 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# புளியங்குடி

**புளியங்குடி** (ஆங்கிலம்: Puliyangudi), இந்தியாவின், தமிழ்நாடு மாநிலத்தில், அமைந்துள்ள தென்காசி மாவட்டத்தில் இருக்கும் நகராட்சி<nowiki/>ஆகும்.இந்த ஊரானது, மேற்குத்தொடர்ச்சி மலைகளின் அடிவாரத்தில் உள்ள ஊர்களில் ஒன்றாகும். திருநெல்வேலியிலிருந்து 75 கி.மீ. தொலைவிலும் மதுரையிலிருந்து கொல்லம் செல்லும் தேசிய நெடுஞ்சாலையில் தென்காசியில் இருந்து 32 கி.மீ. தொலைவிலும், சங்கரன்கோவிலில் இருந்து 16 கி.மீ. தொலைவிலும் இந்த ஊர் அமைந்துள்ளது.  
திருநெல்வேலி, சங்கரன்கோவில், கோவில்பட்டி, தென்காசி, கடையநல்லூர், இராஜபாளையம், ஶ்ரீ வில்லிபுத்தூர், சிவகிரி ஆகிய பெருநகரங்கள் இந்த ஊரின் அருகே அமைந்துள்ளன. புளியங்குடி மற்றும் புன்னையாபுரம் ஊர் அதனைச் சுற்றிய பகுதிகளில் எலுமிச்சம் பழம் சாகுபடி அமோகமாக உள்ளது. மேலும் தமிழ்நாட்டின் மிகப்பெரிய எலுமிச்சம் பழம் சந்தை இவ்வூரில் உள்ளது. மேலும் இச்சந்தையிலிருந்து தினசரி தமிழ்நாட்டின் பிற மாவட்டங்களுக்கும் மற்றும் கேரளா மாநிலத்திற்கும் ஏற்றுமதி செய்யப்படுகிறது.அதனால் இந்த ஊர் ***'லெமன் சிட்டி***' என்று அழைக்கப்படுகிறது.மேலும் இவ்வூரில் லுங்கித் துணி நெசவாளர்கள் அதிகம் உள்ளனர்.  
தென்காசி மாவட்டத்தின் தரமான தனியார் மற்றும் அரசு மருத்துவமனைகள் இவ்வூரில் உள்ளன.  
மேலும் அந்த ஊர் மக்களால் 'சின்ன குற்றாலம்' என்று அழைக்கப்படும் 'முந்தல் அருவி' நீர்வீழ்ச்சியானது புளியங்குடியில் இருந்து 3 கி.மீ. தொலைவில் உள்ள புன்னையாபுரம் என்ற ஊரின் மேற்குத்தொடர்ச்சி மலை அடிவாரத்தில் அமைந்துள்ள மிகவும் பிரசித்தி பெற்ற அருள்மிகு கற்பக நாச்சியார் அம்மன் கோவில் அருகே அமைந்துள்ளது.  
புளியங்குடி 1962 வரை சட்டமன்ற தொகுதியாக இருந்தது குறிப்பிடத்தக்கது
# புளியங்குடி

## போக்குவரத்து

புளியங்குடி நகரானது திருமங்கலம் - கொல்லம் தேசிய நெடுஞ்சாலையில் அமைந்துள்ளது. எனவே நூற்றுக்கணக்கான பேருந்துகள் இரவு பகலாக இயக்கப்படுகின்றன. அரசு விரைவு போக்குவரத்துக் கழகம் சார்பிலும், கேரள மாநில போக்குவரத்து கழக சார்பிலும் பேருந்துகள் இயக்கப்படுகின்றன. தமிழகத்தின் அனைத்து முக்கிய நகர்களுக்கும் ஆந்திர மாநிலம் சித்தூர், திருப்பதி பகுதிகளுக்கும் கர்நாடக மாநிலம் பெங்களூர் பகுதிக்கும் பேருந்துகள் இயக்கப்படுகின்றன. புதுச்சேரிக்கும், கேரள மாநிலத்தில் பெரும்பாலான பகுதிகளுக்கும் பேருந்துகள் இயக்கப்படுகின்றன.  
புளியங்குடியில் இருந்து நகர்ப்புற பேருந்துகள் திருநெல்வேலி, தென்காசி, சங்கரன்கோவில், கடையநல்லூர், செங்கோட்டை, சிவகிரி, வாசுதேவநல்லூர், பாம்புகோவில்சந்தை,சுரண்டை ஆகிய பகுதிகளுக்கும் இயக்கப்படுகின்றன.  
புளியங்குடிகான இரயில் நிலையம் பாம்பு கோவில் சந்தையில் அமைக்கப்பட்டது.  
இப்பகுதி மக்கள் இரயில் நிலையம் அடைய பாம்புகோவில் சந்தை இரயில் நிலையம் 8 கி.மீ செல்கிறார்கள்.இதை புளியங்குடிக்கு மாற்ற வேண்டும் என்ற கோரிக்கையும் மக்களிடையே எழுந்துள்ளது.  
புளியங்குடியில் இரண்டு முக்கிய பேருந்து நிலையங்கள் உள்ளன - அவை புளியங்குடி பேருந்து நிலையம் மற்றும் சிந்தாமணி பேருந்து நிலையம் மற்றும் இரண்டு நிறுத்தங்கள் உள்ளன. புளியங்குடி பள்ளிவாசல் பேருந்து நிறுத்தம் மற்றும் புளியங்குடி அரசு போக்குவரத்து கழக பணிமனை நிறுத்தம்.
# புளியங்குடி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 66,080 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். புளியங்குடி மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 73%, பெண்களின் கல்வியறிவு 54% ஆகும். இது இந்திய தேசிய சராசரி கல்வியறிவான 59.5% விட கூடியது. புளியங்குடி மக்கள் தொகையில் 11% ஆறு வயதுக்குட்பட்டோர் ஆவார்கள்.
# புளியங்குடி

## கல்லூரிகள்

- எஸ்.வி. பொறியியல் கல்லூரி
- கோமதி அம்மாள் தொழில்நுட்பக் கல்லூரி
- மனோ கலை மற்றும் அறிவியல் கல்லூரி
- வியாசா கலை மற்றும் அறிவியல் கல்லூரி
- அன்னை மீனாட்சி கல்வியியல் கல்லூரி
- எஸ்.வி. கல்வியியல் கல்லூரி
- எஸ்.வி.தொழில்நுட்பக் கல்லூரி
- அமராவதி பாராமெடிக்கல் கல்லாரி
- ST மேரி காலேஜ் ஆஃப் பார்மசி
# புளியங்குடி

## மேல்நிலைப் பள்ளிகள்

- இந்து நாடார் உறவின் முறை கமிட்டி மேல்நிலைப்பள்ளி
- ஸ்ரீ கண்ணா மெட்ரிகுலேஷன் மேல்நிலைப் பள்ளி
- செவன்த் டே அட்வென்டிஸ்ட் மெட்ரிக் மேல்நிலைப் பள்ளி
- நியூ கிரசென்ட் மெட்ரிக் பள்ளி
மேல்நிலைப் பள்ளிகள்
- அரசு ஆண்கள் மேல்நிலைப் பள்ளி
- அரசு பெண்கள் மனித வளம் மேல்நிலைப் பள்ளி
- காயிதே மில்லத் மேல்நிலைப் பள்ளி
- சுயம்புலிங்கம் மேல்நிலைப் பள்ளி
- சீனியம்மாள் மேல்நிலைப் பள்ளி
- கண்ணா பெண்கள் மேல்நிலைப் பள்ளி
- சேனைத் தலைவர் மேல்நிலைப் பள்ளி
# புளியங்குடி

## உயர்நிலைப் பள்ளிகள்

- ஆர்.சி. உயர்நிலைப் பள்ளி
- முஹைதீன் ஆண்டவர் உயர்நிலைப் பள்ளி
- எ.வி.எஸ். உயர்நிலைப் பள்ளி
- ஹஜ்.என்.யூ.சி. உயர்நிலைப் பள்ளி
# புளியங்குடி

## நர்சரி, தொடக்கப் பள்ளிகள்

- செல்வன் நர்சரி மற்றும் பிரைமரி பள்ளி
- சுயம்புலிங்கம் தொடக்கப்பள்ளி
- அருண் நர்சரி மற்றும் பிரைமரி பள்ளி
- செங்குந்தர் தொடக்கப்பள்ளி
- அகஸ்தியர் நர்சரி மற்றும் பிரைமரி பள்ளி
- வெல்டன் நர்சரி மற்றும் பிரைமரி பள்ளி
- அமராவதி நர்சரி மற்றும் பிரைமரி பள்ளி
- எஸ்.வி. சாய் நிகிதன் (CBSE) நர்சரி மற்றும் பிரைமரி பள்ளி.
- ரஹ்மத் பள்ளி
- அன்னை மீனாட்சி CBSE
- கண்ணா CBSE
- அரவிந்தர் நர்சரி மற்றும் பிரைமரி பள்ளி
- பரமானந்தா நடுநிலைப் பள்ளி
# புளியங்குடி

## சிறப்புகள் மற்றும் பெயருக்கான காரணம்

பூலியன் பாண்டியனின் ஆட்சி நடந்ததால் இவ்வூர் பூலியன்குடி என்று இருந்து பின்னர் காலப்போக்கில் புளியங்குடி என்று மாறியது என்று வரலாற்று அறிஞர்கள் கூறுகின்றார்கள்.  
இவ்வூரில் தமிழ்நாட்டின் மிகப்பெரிய எலுமிச்சம் பழம் மார்க்கெட் உள்ளது. இங்கு இருந்து பல மாநிலம் மற்றும் பல நாடுகளுக்கு ஏற்றுமதி நடைபெறுகிறது.  
புளியங்குடியில் சிறப்பான முறையில் தனியார் மருத்துவமனைகள் உள்ளன.உலக தர சிகிச்சை அளிக்கப்படுகிறது.  
புகழ் பெற்ற வெள்ளத்துரை அசைவ உணவகம், புளியங்குடி.  
'சின்ன குற்றாலம்' என்று அழைக்கப்படும் 'முந்தல் அருவி' , புளியங்குடி அருகே உள்ள புன்னையாபுரம் என்ற ஊரின் மேற்குத்தொடர்ச்சி மலையின் அடிவாரத்தில் அமைந்துள்ளது.  
வாழைமலை ஆறு.  
கோட்டைமலை ஆறு.
# புளியங்குடி

## சிறப்புகள் மற்றும் பெயருக்கான காரணம்

### முக்கிய நகரங்கள்

புளியங்குடி - குற்றாலம் = 34 கி.மீ.  
புளியங்குடி - சங்கரன்கோவில் = 16 கி.மீ.  
புளியங்குடி - கடையநல்லூர் = 15 கி.மீ.  
புளியங்குடி - வாசுதேவநல்லூர் = 8 கி.மீ.  
புளியங்குடி - தென்காசி = 30 கி.மீ.  
புளியங்குடி - திருநெல்வேலி = 79 கி.மீ.  
புளியங்குடி - இராஜபாளையம் = 42 கி.மீ.  
புளியங்குடி - ஶ்ரீ வில்லிபுத்தூர் = 52 கி.மீ.  
புளியங்குடி - சிவகிரி = 20 கி.மீ.  
புளியங்குடி - மதுரை = 113 கி.மீ.  
புளியங்குடி - திருச்சி = 230 கி.மீ.  
புளியங்குடி - சென்னை = 600 கி.மீ.  
புளியங்குடி - சுரண்டை = 24 கி.மீ.  
புளியங்குடி - கோவில்பட்டி = 59 கி.மீ.
# புளியங்குடி

## வங்கிகள்

- ஸ்டேட் பாங்க் ஆப் இந்தியா
- தமிழ்நாடு மெர்க்கன்டைல் பேங்க்
- சிட்டி யூனியன் பேங்க்
- இந்தியன் ஓவ்சீஸ் பேங்க்
- கனரா வங்கி
- தமிழ்நாடு கிராம வங்கி
- எச்டிஎப்சி வங்கி
# புளியங்குடி

## இந்து கோவில்கள்

- அருள்மிகு பாலசுப்பிரமணிய சுவாமி திருக்கோவில், புளியங்குடி.
- அருள்மிகு நரசிங்க பெருமாள் கோயில், புளியங்குடி.
- அருள்மிகு கனக விநாயகர் கோவில், புளியங்குடி.
- அருள்மிகு ஸ்ரீ பேச்சியம்மன் கோவில், புளியங்குடி.
- அருள்மிகு அகத்தீஸ்வரர் லோபமுத்திரை அம்பாள் திருக்கோவில்,செங்குந்தர் சமுதாயம் பாத்தியப்பட்டது,புளியங்குடி
- அருள்மிகு ஸ்ரீ சந்தன மாரியம்மன் கோவில், புளியங்குடி.(மேற்கு பகுதி).
- வன காளியம்மன் கோவில் சுள்ளக்கரை ரோடு குறவர் சமுதாயம் புளியங்குடி
- அருள்மிகு ஸ்ரீ வடக்குத்தி அம்மன் கோவில், புளியங்குடி.
- அருள்மிகு மீனாட்சி சொக்கலிங்க சுவாமி கோயில், சிந்தாமணி.
- அருள்மிகு மாரியம்மன் கோயில், சிந்தாமணி.
- அருள்மிகு தண்டாயுதபாணி கோயில்.
- அருள்மிகு உச்சிமாகாளி அம்மன் கோயில்.
- அருள்மிகு காமாட்சி அம்மன் கோயில், சிந்தாமணி.
- அருள்மிகு ஆவணி அம்மன் கோயில்.
- அருள்மிகு செல்லியம்மன் திருக்கோவில்.
- அருள்மிகு முப்பத்து அம்மன் கோயில், சிந்தாமணி.
- அருள்மிகு மாரியம்மன் கோயில், சிந்தாமணி.
- அருள்மிகு ஸ்ரீ காளியம்மன் கோயில், புளியங்குடி.
- அருள்மிகு சிவ சுப்பிரமணிய சுவாமி திருக்கோயில், பழைய மார்க்கெட் அருகில் ,புளியங்குடி.
- அருள்மிகு கற்பக மாரியம்மன் திருக்கோயில், கற்பக வீதி
- அருள்மிகு முப்பிடாதி அம்மன் திருக்கோயில், தேவர் கிணற்று தெரு
- மாரியம்மன் கோயில் வடக்கு பகுதி. சேனைத்தலைவர் சமுதாயம்
- காளியம்மன் கோயில். சேனைத்தலைவர் சமுதாயம்
- சோமசுந்தர விநாயகர் திருக்கோயில் 5ஆம் மண்டகப்படி
- அகஸ்தியர் உலோபமுத்திரை அம்பாள் திருக்கோவில்
- கருணைமிகு கெங்கையம்மன் திருக்கோயில்,புளியங்குடி
# புளியங்குடி

## பள்ளிவாசல்கள்

- மீராசா அண்டவர் ஜும்மா மஸ்ஜித் (மேல பள்ளிவாசல்)
- கீழ (கிழக்கு) பள்ளிவாசல் ஜும்மா மஸ்ஜித்
- மஸ்ஜித் ஆலம் ஜும்மா பள்ளிவாசல்
- ஜமாலியா பள்ளிவாசல் ஜின்னா நகர்
- TNTJ மஸ்ஜித் ஜின்னா நகர் கிளை
- காய்தே மில்லத் பள்ளி (முன் மஸ்ஜித்)
- மஸ்ஜிதுர் ரஹ்மான் பள்ளிவாசல்
- மஸ்ஜித் குபா
- மஸ்ஜித் நூர்
- மஸ்ஜித் அபூபக்கர் (ரலி)
- TNTJ கிழக்கு கிளை பள்ளிவாசல்
- மஸ்ஜித் ரஹ்மான் தமுமுக பள்ளிவாசல்
- TNTJ மேற்கு கிளை பள்ளிவாசல்
- TNTJ தெற்கு கிளை பள்ளிவாசல்
- JACK பள்ளிவாசல்
- SDPI பள்ளிவாசல்
- அல் ஹாசிம் பள்ளிவாசல்
# புளியங்குடி

## கிறித்தவ தேவாலயங்கள்

- செவன்த் டே அட்வென்டிஸ்ட் திருச்சபை புளியங்குடி
- ஆர்.சி. தேவாலயங்கள்.
- செயிண்ட் சேவியர் தேவாலயம் - சிந்தாமணி.
- சி.எஸ்.ஐ. தேவாலயம்.
- புனித மத்தேயு தேவாலயம், புளியங்குடி.
- செயின்ட் பர்த்தோலோம் தேவாலயம், சிந்தாமணி
- அல்லேலூயா ஏ.ஜி தேவாலயம் டி.என்.புதுக்குடி
# புளியங்குடி

## அரசு மருத்துவமனைகள்

- அரசு மருத்துவமனை, புளியங்குடி
- அரசு ஆரம்ப சுகாதார நிலையம், புளியங்குடி
# புளியங்குடி

## தனியார் மருத்துவமனைகள்

- தாமஸ் மருத்துவமனை
- சூர்யா மருத்துவமனை
- ஸ்ரீ கண்ணா மருத்துவமனை
- மேரி மருத்துவமனை.
- மகாலட்சுமி மருத்துவமனை
- செல்வம் மருத்துவமனை
- ராஜா மருத்துவமனை
- தங்கவிநாயகம் மருத்துவமனை
- ஜெயம் மருத்துவமனை
- ஜனதா பல் மருத்துவமனை
- வேல்கேர் சிறப்பு மருத்துவமனை சிவகிரி.
- சத்யா மருத்துவமனை.
# புளியங்குடி

## திருமண மண்டபங்கள்

- ஹஸனத்துல் ஜாரியா அரபி பாடசாலை மண்டபம்
- முகைதீன் ஆண்டவர் கீழ் பள்ளிவாசல் மண்டபம்
- பெருந்தலைவர் காமராஜர் திருமண மண்டபம் - புளியங்குடி
- கனக பாலாஜி திருமண மண்டபம்
- செங்குந்த முதலியார் திருமண மண்டபம்
- மூர்த்திபாபா திருமண மண்டபம்
- இல்லத்துப்பிள்ளைமார் திருமண மண்டபம்,பழைய மார்க்கெட், புளியங்குடி.
- சேனைத்தலைவர் சமுதாய திருமண மண்டபம்
- யாதவர் திருமண மண்டபம்,மேலமந்தை
# புளியங்குடி

## திரையரங்குகள்

- மீனாட்சி திரையரங்கம்
- SSS மல்டி பிளக்ஸ் திரையரங்கம்
# புரி

:: பூரி என்ற உணவுடன் குழப்பிக் கொள்ளாதீர்.  
**புரி** (ஆங்கிலம்:Puri), இந்தியாவின் ஒடிசா மாநிலத்தில் அமைந்துள்ள புரி மாவட்டத்தில் இருக்கும் ஒரு நகராட்சி ஆகும்.
# புரி

## சமயம்

கிருட்டிணன், பலராமர் மற்றும் சுபத்திரை கோயில் கொண்ட புரி ஜெகன்நாதர் கோயில், இந்நகரில் அமைந்துள்ளது. ஆண்டுதோறும் நடக்கும் புரி ஜெகன்நாதர் தேரோட்டம் உலகப் புகழ் பெற்ற நிகழ்வாகும். ஆதிசங்கரர் நிறுவிய நான்கு பீடங்களில் ஒன்றான கோவர்தன மடம் இங்கு அமைந்துள்ளது.
# புரி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 0&nbsp;மீட்டர் (0&nbsp;அடி) உயரத்தில் இருக்கின்றது.
# புரி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 157,610 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். பூரி மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 80%, பெண்களின் கல்வியறிவு 70% ஆகும். இது இந்திய தேசிய சராசரி கல்வியறிவான 59.5% விட கூடியதே. பூரி மக்கள் தொகையில் 10% ஆறு வயதுக்குட்பட்டோர் ஆவார்கள்.
# புத்தூர் (ஆந்திரப் பிரதேசம்)

**புத்தூர்** (*Puttur*), இந்தியாவின் ஆந்திரப் பிரதேசம் மாநிலத்தில் அமைந்துள்ள திருப்பதி மாவட்டம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். இந்த ஊரையும் அருகில் உள்ள ஊர்களையும் இணைத்து புத்தூர் மண்டலம் உருவாக்கப்பட்டுள்ளது.
# புத்தூர் (ஆந்திரப் பிரதேசம்)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 144&nbsp;மீட்டர் (472&nbsp;அடி) உயரத்தில் இருக்கின்றது.
# புத்தூர் (ஆந்திரப் பிரதேசம்)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 29,337 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். புத்தூர் மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 79%, பெண்களின் கல்வியறிவு 64% ஆகும். இது இந்திய தேசிய சராசரி கல்வியறிவான 59.5% விட கூடியதே. புத்தூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
# புத்தூர் (ஆந்திரப் பிரதேசம்)

## ஆட்சி

இந்த மண்டலத்தின் எண் 44. இது ஆந்திர சட்டமன்றத்திற்கு நகரி சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
# புத்தூர் (ஆந்திரப் பிரதேசம்)

## ஊர்கள்

இந்த மண்டலத்தில் பதினெட்டு ஊர்கள் உள்ளன.  
1. காசங்குப்பம்
1. சிறுகுராஜுபாலம்
1. தடுக்கு
1. தொரூர்
1. நேசனூர்
1. கொல்லப்பல்லி
1. காவேரிமகராஜுல அக்ரகாரம்
1. ஈசுவராபுரம்
1. புத்தூர்
1. கோவிந்தபாலம்
1. வீரப்பரெட்டி பாலம்
1. நந்திமங்களம்
1. செர்லோபல்லி
1. உத்தரப்புகண்டுரிகா
1. வேப்பகுண்டா
1. பரமேசுவர மங்களம்
1. திருமலைக்குப்பம்
1. குமாரபொம்மராஜுபுரம்
# அக்டோபர் 21

## பிறப்புகள்

- 1328 &ndash; கோங்வு, சீனப் பேரரசர் (இ. 1398)
- 1772 &ndash; சாமுவேல் டெய்லர் கோல்ரிட்ஜ், ஆங்கிலேயக் கவிஞர், மெய்யியலாளர் (இ. 1834)
- 1790 &ndash; அல்போன்சு டி லாமார்ட்டின், பிரான்சியக் கவிஞர், அரசியல்வாதி (இ. 1869)
- 1833 &ndash; ஆல்பிரட் நோபல், சுவீடன் வேதியியலாளர், நோபல் பரிசை ஆரம்பித்தவர் (இ. 1896)
- 1877 &ndash; ஓஸ்வால்ட் அவேரி, கனடிய-அமெரிக்க மருத்துவர் (இ. 1955)
- 1898 &ndash; பால் பிராண்டன், பிரித்தானிய மெய்யியலாளர், இறை உணர்வாளர், உலகப் பயணி (இ. 1981)
- 1911 &ndash; மேரி பிளேர், அமெரிக்க ஓவியர் (இ. 1978)
- 1921 &ndash; இங்கிரிடு கிரோயெனவெல்டு, இடச்சு வானியலாளர் (இ. 2015)
- 1925 &ndash; சுர்ஜித் சிங் பர்னாலா, இந்திய அரசியல்வாதி
- 1929 &ndash; அர்சலா கே. லா குவின், அமெரிக்க எழுத்தாளர்
- 1931 &ndash; சம்மி கபூர், இந்திய நடிகர் (இ. 2011)
- 1936 &ndash; பாரூக் அப்துல்லா, இந்திய அரசியல்வாதி, ஜம்மு-சாசுமீர் முதலமைச்சர்
- 1937 &ndash; தேங்காய் சீனிவாசன், தமிழ் நாடக, திரைப்பட நடிகர், (இ 1988)
- 1940 &ndash; ஜெப்ரி போய்கொட், ஆங்கிலேயத் துடுப்பாளர்
- 1942 &ndash; கிறிஸ்டோபர் ஆல்பர்ட் சிம்ஸ், நோபல் பரிசு பெற்ற அமெரிக்கப் பொருளியலாளர்
- 1943 &ndash; தாரிக் அலி, பாக்கித்தான் வரலாற்றாளர், நூலாசிரியர்
- 1944 &ndash; இழான் பியர் சோவாழ்சு, பிரான்சிய வேதியியல் ஆய்வாளர்
- 1949 &ndash; பெஞ்சமின் நெத்தனியாகு, இசுரேலின் 9வது பிரதமர்
- 1958 &ndash; ஆந்தரே கெய்ம், நோபல் பரிசு பெற்ற உருசிய-ஆங்கிலேய இயற்பியலாளர்
- 1969 &ndash; வேல்ராஜ், தமிழகத் திரைப்பட ஒளிப்பதிவாளர், இயக்குநர்
- 1978 &ndash; சங்கீதா கிரிஷ், தமிழக நடிகை, வடிவழகி, பின்னணிப் பாடகி
- 1982 &ndash; மாட் டல்லாஸ், அமெரிக்க நடிகர்
# அக்டோபர் 21

## இறப்புகள்

- 1805 &ndash; ஹோரஷியோ நெல்சன், ஆங்கிலேயத் தளபதி (பி. 1758)
- 1835 &ndash; முத்துசுவாமி தீட்சிதர், இந்தியப் புலவர், கருநாடக இசை மும்மூர்த்திகளுள் ஒருவர் (பி. 1775)
- 1949 &ndash; புனித சியன்னா நகர கத்ரீனம்மாளின் லாரா, கொலம்பிய கத்தோலிக்கப் புனிதர் (பி. 1874
- 1967 &ndash; எய்னார் எர்ட்சுபிரங்கு, தென்மார்க்கு வேதியியலாளர், வானியலாளர் (பி. 1873)
- 1984 &ndash; டி. எஸ். சௌந்தரம், இந்திய மருத்துவர், விடுதலைப் போராட்ட செயற்பாட்டாளர், சமூக சீர்திருத்தவாதி (பி. 1904)
- 2002 &ndash; யெசே இலியோனார்டு கிரீன்சுடைன், அமெரிக்க வானியலாளர் (பி. 1909)
- 2010 &ndash; அய்யப்பன், இந்தியக் கவிஞர் (பி. 1949)
- 2012 &ndash; யஷ் சோப்ரா, இந்திய இயக்குநர் (பி. 1932)
- 2014 &ndash; கஃப் விட்லம், ஆத்திரேலியாவின் 21வது பிரதமர் (பி. 1916)
- 2015 &ndash; வெங்கட் சாமிநாதன், தமிழக எழுத்தாளர், திறனாய்வாளர்
- 2022 &ndash; தெளிவத்தை ஜோசப், ஈழத்து எழுத்தாளர் (பி. 1934)
# அக்டோபர் 21

## சிறப்பு நாள்

- இந்தியக் காவலர் நினைவு நாள் (இந்தியா)
# யாகூ! சைட் பில்டர்

**யாகூ! சைட் பில்டர்**(Yahoo! site Builder) யாகூவின் இணையத்தளங்களை விருத்தி செய்யவுதவும் ஓர் இலவச மென்பொருளாகும்.
# யாகூ! சைட் பில்டர்

## வசதிகள்

- 380 இற்கும் மேற்பட்ட ஒழுங்கமைக்கக்கூடிய டெம்லேட்டுக்கள்(Templates) வர்த்தக மற்றும் வீட்டுப் பாவனையாளருக்கானது. மேலும் இலவசக் கிளிப்பாட்கள்
- இடைமுகத்தை நகர்தக்கூடிய வசதி
- வடிவமைப்பில் சொற்களை வேண்டியவாறு தோற்றமளிக்கும் வசதி
- உள் மற்றும் வெளியிணைப்புக்களை இலகுவாக உருவாக்கல்
- படங்களை இணைக்கும் வசதியுடன் குறுகிய மேலோட்டப் படங்களையும் உருவாக்கலாம்
- இணையப்பக்கத்தில் எங்காவது அட்டவணைபோடும் வசதியுடன் வேண்டியவாறு உருப்பெருக்கியோ உருச்சிறுத்தோ அட்டவணையை மாற்றிக் கொள்வதோடு பின்ணணி நிறங்களையும் மாற்றிக்கொள்ளலாம்.
- பக்கத்தை இலகுவாகப் பார்க்கக்கூடியவாறு Navigate Buttonsஐ உருவாக்கலாம்
- பல்லூடக்ககோப்புக்களைச் சேர்க்கும் வசதி
- இணைய வர்தகம்
- யாகூ! மேப்ஸ் போன்ற வேறு வசதிகளையும் சேர்த்துக் கொள்ளலாம்.
- எழுத்துப் பிழைதிருத்தம்
# யாகூ! சைட் பில்டர்

## தேவைப்படும் கணினி

<table =2>
<th><th>விரும்பப்படுவது<th>ஆகக்குறைந்தது
<tr><td>இயங்குதளம்<td>விண்டோஸ் XP<td>விண்டோஸ் 2000
<tr><td>புரோசசர்<td>2.4ஜிகாஹேட்ஸ்<td>400 மெகாஹேட்ஸ்
<tr><td>மெமரி<td>512மெகாபைட் ராம்<td>64 மெகாபைட் ராம்
<tr><td>ரெசலூசன்<td>1024*768<td>800*600
<tr><td>இடவசதி<td>250 மெகாபைட்<td>150 மெகாபைட்
</table>
# யாகூ! சைட் பில்டர்

## வெளியிணைப்புகள்

- யாகூ! சைட் பில்டர்
# யாகூ! தேடல்

**யாகூ! தேடலானது** யாகூ!விற்குச் சொந்தமான ஓர் தேடுபொறியாகும். யாகூ! தேடல்கள் உண்மையில் ஓர் பயனர் இடைமுகத்தையே வழங்கி வருகின்றது. தேடலைத் திரைக்குப் பின்னால் வேறுதேடுபொறியூடகாத் (மிக அண்மையில் கூகிள்) தேடலை மேற்கொண்டு தேடல்முடிவுகளைப் பயனருக்கு யாகூ! வர்த்தகச் சின்னத்தில் வெளிப்படுத்தும். ஆரம்பத்தில் இருந்தே வெப்கிறாவ்லிங் (Webcrawling) சேமிப்புக்கள்/சேமிப்பில் இருந்து மீள்வித்தல் ஆகியன யாகூ!வினாற் செய்யப்படவில்லை.  
2002 ஆம் ஆண்டில் திரைக்குப் பின்னால் தேடல்களை மேற்கொள்ள உதவிய இன்ங்ரோமி (Inktomi) தேடுபொறியை விலைக்கு வாங்கிக் கொண்டனர். இன்ங்ரோமி யாகூ!விற்கு மாத்திரம் அன்றி வேறுபல இணையத்தளங்களிற்கும் தேடலை மேற்கொள்ளவுதவின. 2003 ஆம் ஆண்டில் *அல்டாவிஸ்டா*(AltaVista) *ஆல்தவெவ்*(AlltheWeb) தேடுபொறிகளை இயக்கிய ஓவர்ரியூவர் நிறுவனத்தையும் விலைக்கு வாங்கினர். எனினும் பல்வேறு தேடுபொறிகளைச் சொந்தமாகக் கொண்டபோதிலும் இதன் பிரதான பக்கத்தில் கூகிள் தேடுபொறியையே உபயோகித்தனர்.  
2004ஆம் ஆண்டில் இருந்து சொந்தமாக யாகூ! சிலர்ப் (Yahoo! Slurp) என்கின்ற வெப்கிறாவ்லரைப் பாவிக்கத் தொடங்கினர். யாகூ! தேடல்கள் சொந்த ஆய்வுகளுக்கு மேலதிகமாக விலைக்கு வாங்கிய தேடுபொறியுடன் திறமைகளையும் சேர்த்துக்கொண்டது. வேறு நிறுவங்களிற்கும் தேடல்முடிவுகளை அவர்களின் இணையத் தளத்தில் காட்டுவதற்காக விற்கத் தொடங்கினர். யாகூவின் கூகிளின் சேர்த்தியங்குதலானது போட்டியினூடாக அச்சமயத்தில் இடைநிறுத்தப்பட்டிருந்தது.
# யாகூ! தேடல்

## போட்டியாளர்கள்

கூகிள் தேடல்
# யாகூ! தேடல்

## வெளியிணைப்புகள்

- யாகூ! தேடல்